*Projekts*

LATVIJAS REPUBLIKAS MINISTRU KABINETS

2020. gada \_\_\_.\_\_\_\_\_\_\_                                               Noteikumi Nr.\_\_

Rīgā                                                                               (prot. Nr.\_\_  \_\_.§)

**Grozījumi Ministru kabineta 2002. gada 4.novembra noteikumos Nr.****506 “****Noteikumi par kravu pieņemšanu pārvadāšanai pa dzelzceļu”**

Izdoti saskaņā ar

[Dzelzceļa pārvadājumu likuma](http://www.likumi.lv/doc.php?id=47774)

33. panta otro daļu

Izdarīt Ministru kabineta 2002. gada 4.novembra noteikumos Nr.506 “Noteikumi par kravu pieņemšanu pārvadāšanai pa dzelzceļu” (Latvijas Vēstnesis, 2002, 163.nr.; 2009, 129.nr.) šādus grozījumus:

1.Svītrot 8.punktā vārdus un iekavas “(izņemot sīksūtījumu iekraušanu vagonos koplietošanas vietās)”;

2. Svītrot 9.punktā vārdus “sīksūtījumus un”;

3. Svītrot 13 .punktu;

4. Izteikt 17.punktu šādā redakcijā:

“ 17. Nosūtītājs pavadzīmes ailē “Kravas nosaukums” izdara atzīmi:

17.1. “No uzkalna nenolaist” – pārvadājot garmēra kravas, refrižeratorkonteinerus vagonu sakabē, pārvadātājam nepiederošo vagonu kā transporta līdzekli, kura nolaišana no uzkalna ir aizliegta saskaņā ar vagona ekspluatācijas instrukciju, kravu uz savām asīm (izņemot kravu vagonus, kuru nolaišana no uzkalna ir atļauta saskaņā ar vagona ekspluatācijas instrukciju);

17.2. “No uzkalna nolaist uzmanīgi” – pārvadājot kravas, kuras saskaņā ar standartiem, tehniskajiem reglamentiem vai tehniskajiem nosacījumiem ir trauslas vai ar tām ir nepieciešama piesardzīga rīkošanās, kā arī pārvadājot refrižeratorkonteinerus uz atsevišķa vagona.”

5. Svītrot 31.punktā vārdu un komatu “sīksūtījumos,” ;

6. Svītrot 33 .punktu;

7. Svītrot 34.punktā divās vietās vārdus “vai vidējas tonnāžas”;

8. Svītrot 37.2.apakšpunktu;

9. Svītrot 47.punktu;

10. Svītrot 51.punktā vārdus “un sīksūtījumu”;

11. Svītrot 70.un 77.punktu;

12. Aizstāt 78.punktā divās vietās vārdu “tonnu” ar cipariem un burtiem “1500 kg”;

13. Svītrot 81., 87.punktu, 103.2. apakšpunktu, 112. un 113.punktu;

14.Svītrot 127.punkta otro teikumu;

15. Izteikt 8.nodaļu un tās nosaukumu šādā redakcijā:

**“8. Pārvadātājam nepiederošā vagona kā transporta līdzekļa pieņemšana pārvadāšanai**

146. Vagona pārvadājuma līguma noslēgšanu apstiprina pavadzīme. Tukšā vagona pārvadāšanu noformē ar pavadzīmi.

147. Pārvadājot vagonu ar kravu, kravai un vagonam noformē vienu pavadzīmi.

148. Uz vagona, kas tiek iesniegts pārvadāšanai, jābūt zīmēm un uzrakstiem, kas noteikti priekšrakstos, kuri regulē vagonu pielaišanu apgrozībai dzelzceļa satiksmē.

149. Vagonam, kā transporta līdzekļa, kuru iesniedz pārvadāšanai, vērtības pieteikšana nav pieļaujama.

150. Ja vagonam ir aprīkojums, kuru nepieciešams apkalpot pārvadāšanas ceļā, šī aprīkojuma apkalpošanu nodrošina nosūtītājs.

151. Tukšos vagonus nosūtītājs iesniedz pārvadāšanai tehniski darbderīgus, pilnīgi izkrautus, attīrītus no iekšpuses un no ārpuses, ar aizvērtām durvīm, lūkām, bortiem, izliešanas ierīču vākiem saskaņā ar atbilstošo vagonu veidu (tipu) ekspluatācijas instrukcijām. Vagona tīrīšanas vai apstrādes (mazgāšanas) stāvokļa pārbaudi pārvadātājs neveic.

152. Bojāto vagonu var pieņemt pārvadāšanai, ja tas nerada draudus kustības drošībai. Nosūtītājs pavadzīmes ailē “Nosūtītāja paziņojumi” norāda vagona bojājumu veidu un apmēru vai pievieno pavadzīmei dokumentu, kurā tie norādīti.

153. Tukšo vagonu ar vienu pavadzīmi (sūtījums) pieņem pārvadāšanai no viena nosūtītāja vienā nosūtīšanas stacijā viena saņēmēja adresē uz vienu galastaciju.

154. Saskaņojot starp nosūtītāju un pārvadātāju, ar vienu pavadzīmi var noformēt pārvadāšanai iesniedzamos no viena nosūtītāja vienā nosūtīšanas stacijā viena saņēmēja adresē uz vienu galastaciju vagonus divu vai vairāku vagonu skaitā.

155. Lēmumu par tukšo vagonu plombēšanu pieņem nosūtītājs.

156. Pārvadātājs, pieņemot vagonu pārvadāšanai, no ārpuses apskata vagona elementu (detaļu) stāvokli, vai ir aizvērtas lūkas, durvis, borti, cisternu izliešanas ierīču vāki. Ja tukšo vagonu aizplombējis nosūtītājs, pārvadātājs pārbauda arī plombu esamību, nebojātību un plombu zīmju atbilstību ziņām, kas norādītas pavadzīmē.”

Ministru prezidents A. K. Kariņš

Satiksmes ministrs T. Linkaits

Iesniedzējs: satiksmes ministrs T. Linkaits

Vīza: valsts sekretāre I. Stepanova